KLUB STUDENATA SOCIOLOGIJE „DISKREPANCIJA“

upućuje

POZIV

za prijavu na međunarodni simpozij

**DEMOKRACIJA, PARTICIPACIJA, AKTIVIZAM**

koji će se održati **12., 13. i 14. studenog 2014.** godine na Filozofskom fakultetu u Zagrebu.

Parlamentarna demokracija se danas gotovo univerzalno smatra najmanje lošim društvenim uređenjem, no istodobno, kao nikada prije uviđaju se njezine slabosti. Problemi kao što su razina participacije običnih građana, manipuliranje i iskorištavanje demokratskih procesa, ograničenja demokracije, njezino korištenje u ideološke svrhe, postaju sve prisutniji u svijesti građana, tim više što su neki negativni fenomeni poput ''tiranije većine'' i nasilnog širenja demokracije vrlo aktualni. Oni nas potiču na razmišljanje o odgovornosti koju nosi svaki politički subjekt, mogućim alternativama, te posebno o ulozi aktivizma. Aktivizam je postao bitan fenomen suvremenog društva, pa se možemo pitati je li za njegovu pojavu kriv nedostatak participacije ili oni koegzistiraju?

Ovakav sklop fenomena nužno zahtjeva interdisciplinarnu problematizaciju, pa osim sociologa možemo očekivati sudjelovanje studenata sa drugih studija (filozofija, politologija, povijest, antropologija, novinarstvo i ostali).

Osim izlaganja, u planu su također organiziranje tribina i okruglih stolova uz suradnju s profesorima i udrugama civilnog društva.

**Opseg tema (uz mogućnost proširenja):**

* liberalizam i demokracija
* demokracija kao kraj povijesti
* kriza demokracije
* tiranija većine
* skrivene opasnosti demokracije
* nasilno širenje demokracije
* terorizam
* građanski aktivizam
* širenje znanja kao oblik aktivizma
* cyberaktivizam
* zviždači
* direktna demokracija
* kolektivno djelovanje
* tipovi demokracije
* kriza participacije
* uvjeti demokracije
* odgovorno odlučivanje
* demokracija i postmoderna
* problem free ridera

Moguće je prijaviti radove koji nisu obuhvaćeni navedenim prijedlozima, a dotiču se zadanog tematskog okvira simpozija.

*Prijava sudjelovanja*

Sudjelovanje na simpoziju prijavljuje se ispunjavanjem obrasca za prijavu kojimožete pronaći na [www.diskrepancija.hr](http://www.diskrepancija.hr) . Rok za slanje **prijave i sažetka** (do 250 riječi) je **10. listopada 2014.** Ukoliko sažetak bude prihvaćen, rok za predaju teksta spremnog za izlaganje je **27. listopada 2014**. Sažeci i radovi se šalju na hrvatskom ili engleskom jeziku na adresu: [simpozij.kssd@gmail.com](mailto:simpozij.kssd@gmail.com).

**Službeni jezik simpozija je hrvatski**, uz mogućnost izlaganja na engleskom.

Sudjelovanje na simpoziju je besplatno. Izlagači će imati osiguran smještaj.

Za sve dodatne informacije obratite se na mail [simpozij.kssd@gmail.com](mailto:simpozij.kssd@gmail.com)

**Radujemo se vašim radovima i sudjelovanju!**

*Kontakti:*

Klub studenata sociologije „Diskrepancija“

Filozofski fakultet Sveučilišta u Zagrebu

Ivana Lučića 3, Zagreb

Voditeljica sekcije:  
Tia Glavočić

Mob: + 385 99 517 4065

e-mail: [simpozij.kssd@gmail.com](mailto:simpozij.kssd@gmail.com)

mrežna stranica: www.diskrepancija.hr